钦定古今图书集成/明伦汇编/氏族典/第511卷 > 《廖用贤尚友录》 > 乐恢
## 钦定古今图书集成/明伦汇编/氏族典/第511卷 > 《廖用贤尚友录》 > 乐恢

按《后汉书乐恢传》：“恢字伯奇，京兆长陵人也。父亲为
县吏，令将杀之。恢年十三，俯伏寺门，昼夜号泣，令即
解出亲。恢长好经学，为功曹，选举不阿，征拜议郎，入
为尚书仆射。窦宪兄弟放纵，而忿其不附己，恢上书
谏，不省，乃称疾乞骸骨归乡里。宪风厉州郡，迫胁恢，
遂仰药死。后窦氏诛，除子己为郎中。”〈注〉己字文伯。